П Р О Т О К О Л   № 18
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 29.10.2019 г.

Днес, 29.10.2019 г. /вторник/ от 13.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

ЧЛЕНОВЕ:  Калина Чапкънова 
    Евгени Диков 
						   
На заседанието присъстват: експертният сътрудник на комисията Светла Кирилова – старши експерт ЧРАОСВ, отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Становища от административните ръководители на Районни и Окръжни прокуратури в Бургас, Сливен, Шумен, Разград, Търговище, Перник, Велико Търново, Плевен, Варна, Русе, Силистра, Пловдив, Стара Загора И Ямбол във връзка с решение на Прокурорската колегия на ВСС по протокол № 29/02.10.2019 г., т. 1 относно определяне, в съответствие с решението на Пленума на ВСС - Протокол № 20/29.07.2019 г., на броя, видовете длъжности на съдебните служители в окръжните и районните прокуратури със седалище в областните градове и в новооткритите териториални отделения, считано от 01.01.2020 г./№ ВСС-5828/09.10.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА становищата от административните ръководители на Районни и Окръжни прокуратури в Бургас, Сливен, Шумен, Разград, Търговище, Перник, Велико Търново, Плевен, Варна, Русе, Силистра, 

Пловдив, Стара Загора и Ямбол във връзка с решение на Прокурорската колегия на ВСС по протокол № 29/02.10.2019 г., т. 1 относно определяне, в съответствие с решението на Пленума на ВСС - Протокол № 20/29.07.2019 г., на броя, видовете длъжности на съдебните служители в окръжните и районните прокуратури със седалище в областните градове и в новооткритите териториални отделения, считано от 01.01.2020 г., които след обобщаване ще бъдат внесени за разглеждане на работна среща с административните ръководители на посочените прокуратури и членове на Прокурорската колегия на ВСС, която ще се проведе на 31 октомври и 1 ноември 2019 г. в УБ „Цигов чарк“, гр. Батак.
1.2. ИЗПРАЩА решението по т. 1 и копие на становищата на главния прокурор на Република България, за сведение

2. ОТНОСНО: Предложение от главния прокурор за разкриване на 0,5 /половин/ щ.бр. за длъжност „чистач-огняр“ в Районна прокуратура – Кърджали. /вх. № ВСС-12777/25.10.2019 г./

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

РАЗКРИВА, на основание чл. 30, ал. 5, т. 8 от ЗСВ, 0,5 /половин/ щ.бр. за длъжност „чистач-огняр“ в Районна прокуратура – Кърджали.
МОТИВИ:  През 2018 г. със закриването на РП-Ардино от 01.01.2019 г. и създаването на ТО-Ардино към РП-Кърджали са закрити 2 щ.бр. – „младши специалист“ и „чистач“, а е разкрита 1 щ.бр. „съдебен деловодител“. Заемалият длъжността „чистач“ служител е преназначен на новоткритата длъжност „съдебен деловодител“, но продължава на доброволни начала дейността по поддръжката на отоплителната система, почистване на работните помещения и общите части. В края на м. октомври 2019 г. предстои да му бъде прекратено трудовото правоотношение, поради придобито право на пенсия за осигурителен стаж и възраст. Това налага необходимост от разкриване на половин щатна бройка за длъжност „чистач-огняр“, който да изпълнява дейностите по почистване на помещенията и поддръжка на отоплителната система през настоящия отоплителен сезон. Щатната бройка ще бъде финансово обезпечена за сметка на утвърдения бюджет на ПРБ за 2019 г.

ВНАСЯ предложението в заседание на Прокурорската колегия на Висшия съдебен съвет, насрочено на 06.11.2019 г., за разглеждане и произнасяне. 

3. ОТНОСНО: Решение на Комисия „Съдебна администрация“ към Съдийската колегия на ВСС по протокол № 17/16.10.2019 г., т. 12 във връзка със запитване от председателя на Районен съд–Кнежа, касаещо задължението на системния администратор на съда да обслужва и Районна прокуратура-Кнежа. /№ ВСС-1204/25.10.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ИЗПРАЩА запитването от председателя на Районен съд – Кнежа, на районния прокурор на Районна прокуратура – Плевен, за становище.

4. ОТНОСНО: Доклад от Николай Найденов – и.д. главен секретар на ВСС относно промяна в Класификатора на длъжностите в администрацията на Висшия съдебен съвет. /№ ВСС-12703/23.10.2019 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ДАВА ПОЛОЖИТЕЛНО СТАНОВИЩЕ по предложената промяна в Класификатора на длъжностите в администрацията на Висшия съдебен съвет и ИЗПРАЩА на Комисия „Бюджет и финанси“, за становище по финансовата обосновка.

5. ОТНОСНО:  Покана от Боряна Димитрова - председателя на комисия „Съдебна администрация“ към СК на ВСС за участие в среща с Александър Николов - председател на УС на Сдружението на администрацията в органите на съдебната власт и Даниела Илиева – председател на УС на Националното сдружение на съдебните служители, която ще се проведе на 04.11.2019 г. /понеделник/ от 10.30 ч., зала 512. 

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ПРИЕМА поканата от Боряна Димитрова - председател на комисия „Съдебна администрация“ към СК на ВСС за участие в среща с председателите на УС на Сдружението на администрацията в органите на съдебната власт и на УС на Националното сдружение на съдебните служители. 

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА